b'\n_START_ARTICLE_\nMike Trout\n_START_SECTION_\nZgodnje \xc5\xbeivljenje\n_START_PARAGRAPH_\nTroutov o\xc4\x8de, Jeff, je bil izbran v 5. krogu nabora lige MLB leta 1983 s strani ekipe Minnesota Twins. Trout je z baseballom za\xc4\x8del zelo mlad, v t. i. Majhni ligi (Little League).\n_START_SECTION_\nSrednje\xc5\xa1olska kariera\n_START_PARAGRAPH_\nTrout je obiskoval lokalno srednjo \xc5\xa1olo v svojem rojstnem kraju. Za\xc4\x8del je sicer kot bli\xc5\xbenji zaustavljalec, a je v 4. letniku zamenjal polo\xc5\xbeaj in za\xc4\x8del igrati v zunanjem polju. Tistega leta je odbil 18 doma\xc4\x8dih tekov, kar je rekord srednjih \xc5\xa1ol v zvezni dr\xc5\xbeavi New Jersey.\n_START_SECTION_\nUniverzitetna kariera\n_START_PARAGRAPH_\nTrout se je, po tem ko so mu ponudili \xc5\xa1tipendijo za igranje baseballa, na\xc4\x8delno zavezal k obiskovanju univerze East Carolina University. Kljub temu, da so ga skavti ekip na najvi\xc5\xa1ji stopnji \xc5\xbee ogledovali, ga niso jemali preve\xc4\x8d resno, saj igralci iz njegove doma\xc4\x8de zvezne dr\xc5\xbeave, New Jersey, obi\xc4\x8dajno ne igrajo baseballa skozi celo leto, kot to recimo po\xc4\x8dnejo v toplej\xc5\xa1ih zveznih dr\xc5\xbeavah, kot so Kalifornija, Teksas, Florida in Arizona.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nTrout je bil izbran z 25. izborom 1. kroga nabora lige MLB leta 2009 s strani ekipe Los Angeles Angels of Anaheim. Svojo poklicno kariero je leta 2009 za\xc4\x8del z ekipo Arizona Angels in v 39 tekmah in 187 odbijalskih nastopih imel odbijalsko povpre\xc4\x8dje 0,360, odbil doma\xc4\x8di tek, domov poslal 25 tekov in ukradel 13 baz. Sezono je kon\xc4\x8dal na stopnji Class A v mestu Cedar Rapids, kjer je imel odbijalsko povpre\xc4\x8dje 0,267 v 20 odbijalskih nastopih na 5 tekmah._NEWLINE_Pred sezono 2010 je bil Trout ocenjen kot tretji najbolj obetaven igralec v organizaciji in 85. tovrsten v ZDA s strani ocenjevalcev Baseball America. Sezono je za\xc4\x8del z ekipo Cedar Rapids, kjer je imel odbijalsko povpre\xc4\x8dje 0,362, 6 doma\xc4\x8dih tekov, 45 ukradenih baz in je na skupno 82 tekmah domov poslal 39 tekov. Zaradi prej omenjenih dose\xc5\xbekov je bil zaslu\xc5\xbeeno imenovan na Tekmo vseh obetavnih mladeni\xc4\x8dev lige MLB. Po tekmi ga je klub povi\xc5\xa1al na stopnjo Class A-Advanced k ekipi Rancho Cucamonga Quakes _NEWLINE_Z prej omenjeno ekipo je sezono 2010 tudi zaklju\xc4\x8dil in bil po koncu sezone imenovan kot prejemnik nagrade J.G. Taylor Spink Award kot Igralec leta ni\xc5\xbejih podru\xc5\xbenic. Pri rosnih 19 letih in 2 mesecih je postal najmlaj\xc5\xa1i, ki mu je to uspelo. Baseball America ga je imenovala na svojo Postavo vseh zvezd stopnje Class-A.\n_START_SECTION_\nLiga MLB\n_START_PARAGRAPH_\nSezono 2011 je Trout za\xc4\x8del v Arkansasu kot \xc4\x8dlan ekipe Travelers na stopnji Class AA, a je bil 8. julija 2011 vpoklican v ligo MLB kot zamenjava za po\xc5\xa1kodovanega Petra Bourjosa na sredino zunanjega polja ekipe. V svojem prvem nastopu ni zabele\xc5\xbeil udarca v polje. 24. julija je odbil svoj prvi doma\xc4\x8di tek na tekmi proti ekipi Baltimore Orioles. Dovolil ga mu je metalec Mark Worrell._NEWLINE_Po ponovnem obdobju z ekipo v Arkansasu je bil nato 19. avgusta vpoklican nazaj k ekipi na stopnji MLB, in v \xc5\xa1tirih odbijalskih nastopih dosegel 1 udarec v polje, ki je bil njegov prvi na doma\xc4\x8dem stadionu ekipe, \xc2\xbbStadionu Angelov\xc2\xab Angel Stadium._NEWLINE_Za svoje dose\xc5\xbeke v sezoni 2011 je od 13-ih glasov, ki so bili oddani pri glasovanju za Igralca ni\xc5\xbejih podru\xc5\xbenic leta s strani USA Today, prejel 2 glasova, ki jih je prejel zaradi rezultatov ankete navija\xc4\x8dev. Tovrstno nagrado pa si je le zaslu\xc5\xbeil po mnenju Baseball America. Trout je leto 2011 zaklju\xc4\x8dil z odbijalskim povpre\xc4\x8djem 0,326, 11 doma\xc4\x8dimi teki, 82 lastnimi teki, 33 ukradenimi bazami, skupaj pa je v 91 tekmah domov poslal 38 tekov. Prav tako je bil imenovan na Ekipo vseh zvezd po mnenju Baseball America na polo\xc5\xbeaju igralca zunanjega polja. Prav tako je najmlaj\xc5\xa1i \xc4\x8dlan ekipe Angels, ki mu je na eni tekmi uspelo odbiti 2 doma\xc4\x8da teka._NEWLINE_Sezono 2012 je pri\xc4\x8del na stopnji Triple-A v Salt Lakeu v Utahu, a je bil \xc5\xbee 28. aprila vpoklican na ligo MLB kot zamenjava za ostarelega Bobbyja Abreuja, ki je v 24 odbijalskih nastopih imel odbijalsko povpre\xc4\x8dje 0,208, medtem ko je Trout v Salt Lakeu v 20 tekmah imel odbijalsko povpre\xc4\x8dje astronomskih 0,403. Resda je v 40 tekmah v Anaheimu odbijal s povpre\xc4\x8djem 0,220, a je v delih 4 sezon v ni\xc5\xbejih podru\xc5\xbenicah zabele\xc5\xbeil zavidljivo povpre\xc4\x8dje 0,342 z 108-imi ukradenimi bazami.'